cyanic-selkie/wikianc huggingface dataset:
Modin II hallitus
Intian hallituksissa on kolmenlaisia ministereitä: hallitusministereitä, valtioministereitä ja valtioministereitä itsenäisillä vastuualueilla. Hallitusministerit ovat haltuunsa annettujen ministeriöiden johtajia. Valtioministerit ovat hallitusministerin alaisia virkamiehiä, poislukien valtioministerit itsenäisillä vastuualueilla, jotka vastaavat itse ministeriönsä asioista.
Cedric Latimer
Cedric Latimer (s. 30. heinäkuuta 1987 Helsinki) on suomalainen koripalloilija. Hän pelasi 36 nuorten maaottelua.
Ura
Latimer aloitti juniorikoripallon Korihaiden juniorijoukkuissa ala-asteikäisenä. Yläasteen hän kävi Helsingissä ja pelasi Pussihukkien sekä Torpan Poikien juniorijoukkueissa. Lukion Latimer kävi Yhdysvalloissa. Vuonna 2006 Latimer aloitti opinnot Santa Claran yliopistossa, jossa hän pelasi myös yliopistokoripalloa. Hän edusti koulua, kunnes siirtyi vuonna 2008 Saint Francisin yliopistoon. Kauden 2008–2009 Latimer joutui jättämään väliin NCAA:n siirtosääntöjen vuoksi. Kaudeksi 2009–2010 hän nousi joukkueen avausviisikkoon ja teki 9,0 pistettä ottelua kohden.
Latimerilla oli optio myös seuraavasta kaudesta yliopiston kanssa, mutta hän päätti palata Suomeen, jossa hän siirtyi Namika Lahden paitaan. Ensimmäisellä Korisliiga-kaudellaan hän teki 13,1 pistettä ja otti 5,8 levypalloa ottelua kohden, ja hänet valittiin kauden päätteeksi vuoden tulokkaaksi. Kaudella 2011–2012 Latimer pelasi Korihaiden joukkueessa, mutta palasi seuraavaksi kaudeksi Namika Lahteen. Ainoastaan yhden kauden jälkeen hän siirtyi Korikobriin. Seuraavaksi kaudeksi Latimer siirtyi I-divisioona A:ta pelanneeseen Oulun NMKY:hyn. ONMKY selviytyi pudotuspeleihin, joissa karsiutui välierissä. Kauden jälkeen Latimer teki Korisliigajoukkue Kouvojen kanssa 1+1-vuotisen sopimuksen neljän kuukauden koeajalla. Latimer ei pelannut Kouvoissa yhtään ottelua Korisliigassa, ja hän ja seura purkivat sopimuksen lokakuun alussa.
Heinäkuussa 2016 Latimer teki sopimuksen Torpan Poikien kanssa. Toukokuussa 2017 hän siirtyi KTP-Basketiin. KTP:n jälkeen Latimer on pelannut I-divisioona A:ssa pelaavissa Torpan Pojissa ja Munkkiniemen Kisapojissa.
Muuta
Latimerin isä Erwin Latimer pelasi koripalloa pääsarjatasolla. Tammikuussa 2011 Latimer nostatti pienen kohun sanomalla mediassa, että Tampereen Pyrinnön Antero Lehto olisi huudellut hänelle rasistisesti.
CAF Confederation Cup
CAF Confederation Cup on Afrikan jalkapalloliiton järjestämä jalkapallokilpailu Afrikan eri maiden korkeimpien sarjatasojen kolmanneksi sijoittuneille joukkueille, sekä kotimaan cupin voittaneille. Se on Afrikan Mestarien liigan jälkeen Afrikan toiseksi tärkein seurajoukkueiden kansainvälinen jalkapallokilpailu, ja se on verrattavissa Euroopan Eurooppa-liigaan sekä Etelä-Amerikan Copa Sudamericanaan. Cupia on pelattu vuosittain vuodesta 2004 lähtien.
Historia
Kilpailu perustettiin vuonna 2004, kun se korvasi edeltäjänsä CAF Cupin. Turnaus perustuu eurooppalaiseen UEFA Cupiin (nykyisin Eurooppa-liiga). Ensimmäisen mestaruuden vei ghanalainen Hearts of Oak, joka voitti kaksiosaisessa loppuottelussa ghanalaisen Asante Kotokon lopulta rangaistuspotkuilla 8-7.
Turnaukseen pääsevät Afrikan seurajoukkueiden rankingin 12 parhaan joukossa olevista maista kotimaan cupin voittajat, sekä korkeimman sarjatason kolmanneksi sijoittuneet joukkueet pääsevät suoraan turnaukseen. Loput joukkueet karsivat ensimmäisistä otteluista lähtien. Lisäksi toisella kierroksella mukaan tulevat Afrikan Mestarien liigan lohkovaiheesta pudonneet seurat.
Turnaus on jaettu viiteen vaiheeseen. Ensimmäisessä vaiheessa pelataan karsinnat pudotuspeli menetelmällä, josta 32 voittanutta joukkuetta menevät seuraavalle kierrokselle. 32 joukkueesta jälleen voittajat pääsevät jatkoon, jossa 16 parasta jatkavat pudotuspeli menetelmällä. Samaan aikaan mukaan tulevat Afrikan Mestarien liigasta pudonneet 16 joukkuetta, jotka pelaavat keskenään toisen puoliskon pudotuspeli menetelmällä. Molempien kierrosten kahdeksan parasta joukkuetta jaetaan kahteen neljän joukkueen lohkoon. Jokainen joukkue pelaa keskenään kahdesti, josta vain lohkovoittaja pääsee kaksiosaiseen loppuotteluun.
Kypäränkoriste
pienoiskuva|upright|Kotka ritarin kypäränkoristeena turnajaisissa [[Toscanassa.]] pienoiskuva|Brandenburg-Ansbachin rajakreivin vaakuna, jossa on 15 kypärää ja kypäränkoristetta.
Kypäränkoriste on vaakunakokonaisuudessa kypärästä nouseva kolmiulotteinen tunnus tai muu merkki. Kypäränkoristeiden alkuperäisenä tehtävänä oli usein lähinnä mahtailu, mutta sen merkitys ritarin tunnistamisessa kasvoi turnajaisten kukoistuskaudella, kun koristeena alettiin käyttää kilvellä olevia tunnuksia. Kypäränkoristeina on myös käytetty vaakunasta riippumattomia tunnuksia esimerkiksi viittauksena sukujuuriin, ja heraldiikan rappiokaudella kypäränkoristeissa saattoi olla jopa vallattomia piirteitä. Etenkin Saksassa kypäränkoristeita on käytetty erotuksena saman suvun eri haarojen välillä.
Heraldisten kypäränkoristeiden juuret ovat ritareiden kypärissään käyttämissä koristeissa. Niistä ensimmäiset tehtiin kovetetusta nahasta, joka kiinnitettiin kypärään nahasta neulotun kalotin avulla, joka taas puolestaan kätkettiin lakipunoksella. Turnajaisten aikakauden päätyttyä kypäränkoriste kehittyi aidosta esineestä pelkäksi piirrokseksi. Se kuitenkin säilytti kolmiulotteisen luonteensa, mikä erottaa sen esimerkiksi vaakunakilpien kuvioista. Aluksi kypäränkoriste oli luultavasti henkilökohtainen, mutta siitä on sittemmin tullut yhtä lailla perinnöllinen sukuvaakunan osa kuin muutkin tunnukset.
Kypäränkoristeiden käyttöä säätelevät tavat ovat eri maissa erilaisia. Suomessa kypäränkoriste kuuluu vaakunaan, mikäli siinä on kypärä. Irrallisena sitä ei sen sijaan voi käyttää, toisin kuin esimerkiksi Englannissa. Jos koriste toistaa kilvellä olevan tunnuksen, on se yleensä vaakunan pääväreissä. Muuten kypäränkoristeen värejä ei ole erityisesti määrätty.
Tuomas Lohtander
Tuomas Lohtander (s. 24. heinäkuuta 1983 Raahe) on entinen suomalainen jääkiekkoilija ja nykyinen valmentaja. Hän laukoi oikealta. Lohtander pelasi aiemmin maalivahtina, mutta siirtyi 2014 hyökkääjäksi.
Ura
Lohtanderin kasvattajaseura on Raahe-Kiekko, jossa hän pääsi torjumaan Suomi-sarjan peleissä jo teini-ikäisenä kaudella 2001–2002. Kaudeksi 2002–2003 Lohtander siirtyi HPK:n A-nuoriin. Hän pelasi siellä kevääseen 2004 asti ja pääsi neljässä liigapelissä HPK:n luukkuvahdiksi kaudella 2003–2004. Lohtander on pelannut Mestistä Hokissa (2004–2006), SaPKossa (2006–2008) ja KooKoossa (2008-2009). Kaudella 2010–2011 hän pelasi Ranskan pääsarjaa Morzine-Avoriazissa. Vuonna 2011 hän palasi kasvattajaseuraansa Raahe-Kiekkoon, jossa hän pelasi vuoteen 2018 asti.
Kaudella 2018–2019 Lohtander siirtyi valmentamaan Raahe-Kiekkoa.
Muuta
Lohtander sai kiekkomedia Jatkoaika.comin toimittajien ensimmäistä kertaa jakaman Joukkueelleen arvokkain pelaaja -arvonimen kaudella 2007–2008. Tuomaksen isoveli Teemu Lohtander pelasi Superpesistä Pattijoen Urheilijoissa ja Oulun Lipossa ja pikkuveli Taneli Lohtander pelaa Suomi-sarjaa Raahe-Kiekon hyökkääjänä.
HMS Burford (1757)
HMS Burford oli Britannian kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva.
Valmistus
Alus tilattiin 15. tammikuuta 1754 Chathamin telakalta, missä köli laskettiin 30. lokakuuta. Alus laskettiin vesille 5. toukokuuta 1757 ja valmistui 15. heinäkuuta. Aluksen valmistuskustannukset olivat 38 118 puntaa 8 shillinkiä sisältäen varustamisen.
Palvelus
Alus otettiin palvelukseen huhtikuussa 1757 päällikkönään James Young.
Alus myytiin 31. maaliskuuta 1785 Woolwichissa 1 320 punnalla.
Dio-Gare
Dio-Gare on maalaiskunta ja sen keskuskylä Koulikoron alueen Katin piirissä Malissa. Se sijaitsee 20 kilometriä Katista länteen. Kunnassa on 12 700 ja kylässä 4 200 asukasta (vuonna 2009).
Dio-Garen kunnan pinta-ala on 180,3 neliökilometriä. Se rajoittuu pohjoisessa Katin piirin Diédougoun ja Kalifabougoun, idässä Diagon etelässä Dombilan ja lännessä Bossofalan kuntiin. Alue on pinnanmuodostukseltaan lähinnä tasankoa.
Kuntaan kuuluu seitsemän kylää. Asukkaat ovat etupäässä bambaroita, fulbeja, soninkeja, maureja ja mandinkoja. Yleisin kieli on bambara. Vallitseva uskonto on islam, mutta kunnassa on myös animisteja ja kristittyjä.
Luis Morales Reyes
pienoiskuva|Luis Morales Reyes Luis Morales Reyes (s. 5. heinäkuuta 1936 Churumuco) on meksikolainen roomalaiskatolinen arkkipiispa. Hänet vihittiin papiksi Tacámbaron hiippakuntaan 2. joulukuuta 1962 ja nimitettiin sen vihkipiispaksi sekä Burcan titulaaripiispaksi 8. maaliskuuta 1976. Piispaksi vihkiminen seurasi 4. toukokuuta. Pääkonsekraattorina toimi José Abraham Martínez Betancourt, jota avustivat Mario Pio Gaspari ja Gilberto Valbuena Sánchez.
Dio-Gare
Dio-Garen kautta kulkee Bamakosta Senegalin rajalle johtava maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Lisäksi harjoitetaan keräilyä, käsityöammatteja ja kaupankäyntiä. Kunnassa toimii vuonna 2013 avattu sementtitehdas.
Luis Morales Reyes
Morales Reyes sai 5. kesäkuuta 1979 nimityksen Tacámbaron piispaksi. 19. helmikuuta 1985 hänet nimitettiin Torreónin koadjuuttoripiispaksi, ja hänet asetettiin tähän virkaan 20. huhtikuuta. Hänestä tuli 27. kesäkuuta 1990 Torreónin piispa. Hänet nimitettiin 20. tammikuuta 1999 San Luis Potosín arkkipiispaksi, jonka virkaan hänet asetettiin 18. maaliskuuta. Hän jäi eläkkeelle 3. huhtikuuta 2012.
Luettelo Kulosaaren peruspiirin suojelluista rakennuksista
Kulosaari tunnetaan vanhana huvilakaupunginosana, joskin saarella on 1960-luvulta lähtien ollut myös jonkin verran kerrostaloasutusta. Vanhat huvila-alueet sijaitsevat pääasiassa saaren eteläisillä ja itäisillä ranta-alueilla, kerrostaloalue taas saaren keskiosassa, joka 1960-luvulle saakka oli pysynyt rakentamattomana.
Kesäkuun kyyditykset
thumb|Vuodelta 1938 oleva [[GAZ AAA -kuorma-auto kuvattuna vuonna 2011 Tallinnassa Vapaudenaukiolla kyyditysten 70-vuotismuistopäivänä. Tällaisia ajoneuvoja käytettiin virolaisten kyydittämiseen Virosta Siperiaan.]]
Kesäkuun kyyditykset olivat ensimmäiset Neuvostoliitossa toimeenpannuista virolaisten pakkosiirroista, ja ne alkoivat 14. kesäkuuta 1941. Miehet pääasiassa vangittiin ja valtaosa heistä kuoli Siperiassa sijainneilla vankileireillä. Naiset ja lapset sijoitettiin asumaan Kirovin, Tomskin, Omskin ja Novosibirskin alueille sekä Krasnojarskin ja Altain aluepiireihin. Noin puolet heistä selvisi hengissä.
Virosta kyyditettiin Siperiaan yli 10 000 henkeä, joista takaisin palasi vain parikymmentä. Latviasta puolestaan kyyditettiin 15 000 ja Liettuasta 17 500.
Vapaus (täsmennyssivu)
Vapaus voi viitata johonkin seuraavista:
Kaaresuvannon seurakunta
Kaaresuvannon seurakunta on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Kiirunan kunnassa Kaaresuvannon piirin alueella.
Historia
Kaaresuvanto oli aiemmin samaa seurakuntaa Enontekiön alueen kanssa, mutta vuonna 1813 ne erkanivat seurakunnallisesti valtionrajan tullessa niiden väliin. Vuosien 1813–1907 seurakunnan nimi kuitenkin vaihteli ollen välillä Enontekiö (Enontekis) tai Kaaresuvanto (Karesuando). Vasta 1907 vakiintui seurakunnan nykyinen nimi ainoaksi nimeksi.
Kaaresuvannon ensimmäinen kirkko rakennettiin vuosina 1813–1816.Se oli yksinkertainen puurakennus matalalla kivijalalla. Kirkonkylässä oli ainoastaan viisi tilaa ja koko seurakunnan väkiluku oli 625. Vuosina 1826–1849 seurakunnan kirkkoherrana toimi Lars Levi Laestadius. Kaaresuvannon kirkosta myös alkoi joulukuussa 1845 herätys, joka tultiin tuntemaan lestadiolaisuuden nimellä.
Köyhä seurakunta ei kyennyt ylläpitämään kirkkoaan, mistä johtuen se rapistui korjauskelvottomaksi. Vuonna 1905 purettiin vanha kirkko ja samana vuonna vihittiin myös uusi kirkko käyttöön. Se peruskorjattiin vuosina 1953–1954.
Kuorosota
Kuorosota oli suomalainen televisio-ohjelma, jossa julkisuuden henkilöiden johtamat kuorot kilpailivat toisiaan vastaan. Ohjelmaa esitti Nelonen, ja se perustui ruotsalaiseen Körslaget -formaattiin, jonka pohjalta myös Yhdysvalloissa tuotettiin ohjelma Clash of the Choirs.
Tammi–maaliskuussa 2009 esitetyn ensimmäisen kauden voitti Timo Kotipellon johtama Lappajärven kuoro. Toinen kausi ohjelmasta alkoi helmikuussa 2010, ja sen voitti Ilkka Alangon johtama Joensuun kuoro. Saman vuoden loppupuolella esitetyn kolmannen kauden voitti Suvi Teräsniskan johtama Oulun kuoro ja vuoden 2011 loppupuolella esitetyn neljännen kauden Jussi Selon johtama Hämeenkyrön kuoro.
Ohjelman juontajana toimi Kristiina Komulainen. Ohjelman tunnusmusiikkina oli Diana Rossin ”I’m Coming Out”.
Ensimmäinen tuotantokausi
thumb|255px|Ensimmäisen tuotantokauden tunnus. Kuorosodan ensimmäinen tuotantokausi alkoi 18. tammikuuta 2009 Nelosella. Sarjan viimeinen jakso esitettiin 8. maaliskuuta 2009.
Äänestys
Ohjelman katsojat äänestivät puhelinäänestyksellä viikoittain yhden kuoron pois kisasta.
Ensimmäisellä viikolla yksikään kuoro ei pudonnut, mutta ilmoitettiin että Mikki Kausteen ja Marion Rungin kuorot saivat vähiten ääniä. Seuraavassa jaksossa ensimmäisessä pudotuksessa kilpailun joutui jättämään Kristiina Wheeler kuoroineen.
Kilpailukappaleet
Yhteiskappaleena kuorot lauloivat sarjan tunnuskappaleen ”I’m Coming Out”.
Jokainen kuoro esitti kaksi kappaletta, joista toisen piti olla elokuva-aiheinen.
Molemmat kuorot esittävät kolme kappaletta, joista yksi on kuultu aikaisemmin.
8. jakso (8. maaliskuuta)
Timo Kotipellon Lappajärven voittajakuoro käy luovuttamassa 40 000 euron sekin valitsemaansa hyväntekeväisyyskohteeseen Lappajärven nuorten musiikkitoimintaan. Timo käy kuorolaisineen läpi matkaa kuorosodan alusta kohti koko Pohjanmaata koskettanutta voitonjuhlaa. Timo vierailee myös entisessä treenipaikassaan ja kohtaa Lappajärven nuoria, jotka kertovat, mitä musiikkitoiminnalle annettu lahjoitus heille merkitsee.
Äänestys
Ensimmäisellä viikolla yksikään kuoro ei pudonnut, mutta ilmoitettiin että Vicky Rostin ja Sebastian Rejmanin kuorot saivat vähiten ääniä. Seuraavassa jaksossa ensimmäisessä pudotuksessa kilpailun joutui jättämään Sebastianin kuoro. Toisessa pudotuksessa kisan joutui jättämään kesken Sanin kuoro.
Kilpailukappaleet
Yhteiskappaleena kuorot esittivät sarjan tunnusmusiikin I'm Coming Out.
Yhteiskappaleena kuorot esittivät Duffyn Mercy.
Yhteiskappaleena kuorot esittivät Hurriganesin Bourbon Street.
Kokapensaat
Kokapensaat (Erythroxylum) on Erythroxylaceae-heimoon kuuluva kasvisuku, johon kuuluu noin 260 lajia. Kokapensaat sijoitettiin vanhentuneen Cronquistin järjestelmän aikana Linales-lahkoon, mutta nykyään se kuuluu Malpighiales-lahkoon.
Kuorosota
Kilpailukappaleet
Yhteiskappaleena kuorot esittivät Lady Gagan Bad Romance. Jokaisella kuorolla oli lisäksi illan toisessa kappaleessa vieraileva solisti: Joensuun kuoron vierailija oli Happoradion Aki Tykki, Leppävirran kuoron vierailija oli gospellaulaja Popo Salami, ja Kuopion kuoron vierailijat olivat kuoronjohtaja Marco Hietalan kaksospojat Antto ja Miro.
Kokapensaat
Ulkonäkö ja kasvupaikat
Kokapensaat saattavat kasvaa kolmemetrisiksi ja viihtyvät sekä kosteilla että kuivilla alueilla 500–1500 metrin korkeudessa merenpinnan yläpuolella. Kokapensaista suurin osa kasvaa pensaina tai pieninä puina Etelä-Amerikan viidakoissa tai niityillä. Erityisen hyvin kokapensaat kasvavat Andien itäosissa sekä Amazonin alueella. Pensaiden lehdet ovat soikeita ja tumman- tai kellertävänvihreitä, kukat taas kellertävänvalkoisia ja melko mitäänsanomattomia. Tiheän kasvillisuuden joukosta kasveja on usein vaikeata erottaa. Kokalajeista useimmat kasvavat Keski- ja Etelä-Brasiliassa.
Kuorosota
Kilpailukappaleet
Yhteiskappaleena kuorot esittivät sarjan tunnusmusiikin I'm Coming Out. Molemmat kuorot esittivät kolme kappaletta, joista yhden tuli olla musikaalista ja yhden jo aikaisemmin esitetty kappale.
Kokapensaat
Ulkonäkö ja kasvupaikat
Kaiken kaikkiaan kokapensaita kasvaa luontaisina Väli- ja Etelä-Amerikan lisäksi Saharan eteläpuolisessa Afrikassa, Etelä- ja Kaakkois-Aasiassa sekä Australiassa.
Kuorosota
8. jakso (28. maaliskuuta)
Ilkka Alangon Joensuun voittajakuoro käy luovuttamassa 40 000 euron sekin valitsemaansa hyväntekeväisyyskohteeseen Pohjois-Karjalan nuorisopsykiatrian klinikalle. Seurataan kuoron kotimatkaa ja suurta kansanjuhlaa Joensuun Ilosaaressa.
Kokapensaat
Kokapensaiden viljely ja käyttö
Vain kaksi lajia, Erythroxylum coca ja Erythroxylum novogranatense sisältävät niin paljon kokaiinia, että niitä kannattaa viljellä päihdetuotantoa varten.
Kokapensaita on viljelty Andeilla vuosisatojen ajan. Andeilla elävät kansat ovat pureskelleet kokapensaan lehtiä helpottaakseen vuoristoilmanalassa kiipeämistä. 1980-luvulta alkaen kasvit ovat saaneet huonoa mainetta, koska niistä voidaan valmistaa kokaiinia. Maailman kokaiini on suurelta osalta peräisin Etelä-Amerikasta. Kolumbia on maailman suurin kokaiinin tuottaja, Peru toiseksi suurin.
Kuorosota
Kolmas tuotantokausi
Sarjan kolmas tuotantokausi esitettiin Nelosella 14. marraskuuta 2010 alkaen. Voittajaksi selviytyi Suvi Teräsniskan johtama Oulun kuoro.
Kokapensaat
Kokapensaiden viljely ja käyttö
thumb|Kokanlehtiä ja kokateetä ravintolan aamiaispöydässä [[Punossa Titicaca-järven rannalla.]] Kokaviljelmät (Cocales) peittävät nykyään Bolivian, Perun, Ecuadorin ja Kolumbian porrastettuja rinteitä. Viljelmien koot vaihtelevat suurista plantaaseista pieniin perheviljelmiin. Kokanviljelyn menetelmät ovat pysyneet pohjimmiltaan muuttumattomina vuosisatojen ajan. Kokaa käytetään salaatin tavoin ja siitä tehdään teetä. Lehdillä on piristäviä vaikutuksia, ja se auttaa korkealla vuoren rinteillä vähähappisessa ilmassa päänsärkyyn. Lehtiä on käytetty myös leipien ja pastan mausteena, hammastahnoissa, pastilleissa, virvoitusjuomissa, shampoossa ja alkoholin maustamiseen. Myös Perussa käsittelemättömien kokan lehtien käyttö on laillista, ja niitä voi nähdä vuoristossa vaikkapa hotellin aamiaispöydässä.
Kuorosota
Äänestys
Ensimmäisellä viikolla yksikään kuoro ei pudonnut, mutta ilmoitettiin että Emma Salokosken ja Meiju Suvaksen kuorot saivat vähiten ääniä. Seuraavassa jaksossa ensimmäisessä pudotuksessa kilpailun joutui jättämään Aste kuoroineen. Äänestystulos kuitenkin mitätöitiin, koska teleoperaattoreiden tietoliikennejärjestelmissä havaittiin virheitä, joiden vuoksi kaikkia ääniä ei tullut perille. Näin ollen Aste ja Lahden kuoro palasi ohjelmaan, eikä toisellakaan viikolla pudotettu ketään. Sen sijaan 28. marraskuuta pudotettiin kaksi vähiten ääniä saanutta kuoroa.
Kokapensaat
Viljely
Kokaviljelmä voi muodostua yhdestä pellosta ja olkikattoisesta vajasta. Vajassa kasvatetaan pieniä taimia, kunnes ne ovat 45 senttimetrin korkuisia. Sen jälkeen taimet istutetaan riveihin. Viiden vuoden kuluttua pensaat ovat täysikasvuisia eli 2–3 metrin mittaisia. Sato voidaan korjata 3–4 kertaa vuodessa, kunnes pensaat ovat 20–50 vuoden ikäisiä.
Kuorosota
Kilpailukappaleet
Kuorot esittivät yhteisesti Black Eyed Peas -yhtyeen I Gotta Feeling -kappaleen.
Kokapensaat
Viljely
Tyypillisimmät sadonkorjuuajat ovat maaliskuu, kesäkuu, ja loka–marraskuu. Vuoden viimeistä sadonkorjuuta kutsutaan Kaikkien pyhien sadonkorjuuksi. Lehdet poimitaan ja levitetään sitten ohueksi kerrokseksi kuivumaan aurinkoon. Kuivaus lopetetaan ennen kuin lehdistä tulee hauraita. Ne saavat säilyttää muotonsa ja kiiltonsa, ja jos niitä säilytetään oikein, ne säilyvät vuosikausia.
Kuorosota
Kilpailukappaleet
Teemana oli esittää jokin kappale kuoronjohtajan omasta tuotannosta. Kuorot esittivät yhteisesti Fintelligensin Mikä boogie -kappaleen.
Kuorot esittivät yhteisesti Beyoncé Knowlesin kappaleen Crazy in Love. Teemana oli esittää kappale, joka liittyy rakkauteen.
Kuorot esittivät yhteiskappaleena George Michaelin kappaleen Freedom. Nelosen nettisivuilla olleessa äänestyksessä kuoroille äänestettiin tämän jakson kappaleet.
Kokapensaat
Käyttö elintarviketeollisuudessa
Coca-Cola Company ostaa kokalehtiä kuuluisan, salaisen virvoitusjuomareseptinsä raaka-aineiksi. Perusta yhtiö ostaa noin 115 tonnia ja Boliviasta 105 tonnia lehtiä vuosittain. Myös esimerkiksi Red Bull -energiajuoman valmistamiseen käytetään kokapensaan lehtiä. Red Bull -juomaa valmistavan yhtiön mukaan kokapensaan lehtiä, joista kokaiini on poistettu, käytetään aivan yleisesti makuaineena elintarviketeollisuudessa. Periaatteessa kokaiini poistetaan lehdistä, eikä sitä päädy mihinkään niistä juomista, joissa sitä käytetään makuaineena. Toukokuussa 2009 kohua herätti kahden Saksan osavaltion päätös vetää myynnistä Red Bull -energiajuomaa, koska joistakin juomista oli löytynyt kokaiinin jäänteitä.
Kuorosota
Kilpailukappaleet
Kuorot esittävät kaksi kappaletta: toisen on oltava "tämän hetken hitti" ja toisessa kuoroilla on artistivieras. Pihtiputaan kuoron vieraana on Raptori, Lahden vieraana on Puhuva kone ja Oulun vieraana on Olli Lindholm. 6. jakso (19. joulukuuta)
Kokapensaat
Käyttö elintarviketeollisuudessa
YK on kieltänyt koka-tuotteiden kaupan, mistä Coca-Cola Company on saanut poikkeusluvan, joten tuotteita ei voi viedä ulkomaille sopimukseen liittyneihin maihin.
Kuorosota
Kilpailukappaleet
Yhteiskappaleena kuorot esittivät joulupukki matkaan jo käy. Molemmat kuorot esittivät kolme kappaletta, joista yksi on kuultu aikaisemmin.
Kokapensaat
Lainsäädäntö ja sopimukset
Vuonna 2009 Bolivian perustuslakia muutettiin niin, että se määrää kokan perinteisen käytön suojeltavaksi kansanperinteeksi. Uusi perustuslaki joutui kuitenkin ristiriitaan YK:n huumesopimuksen kanssa ja Bolivia vetäytyi huumesopimuksesta vuonna 2012. Seuraavana vuonna YK myönsi Bolivialle erivapauden, joka sallii kokalehtien käytön Boliviassa ja maa allekirjoitti huumesopimuksen uudelleen. Poikkeuksen vastustajat pelkäsivät, että Bolivialle annettu poikkeus lisää kokan viljelyä ja kokaiinintuotantoon päätyvän kokan määrää. Bolivian hallitus kuitenkin aktiivisesti torjuu kokan ylituotantoa ja huumeiden salakuljetusta. YK:n tutkimuksen mukaan kokapensaiden viljely väheni Boliviassa noin yhdeksän prosenttia vuonna 2013 ja kokaa viljeltiin Boliviassa vähiten sitten vuoden 2002. Bolivia on maailman kolmanneksi suurin kokaiinin tuottaja Perun ja Kolumbian jälkeen.
Kuorosota
7. jakso (26. joulukuuta)
Suvi Teräsniskan Oulun voittajakuoro käy luovuttamassa 40 000 euron sekin valitsemaansa hyväntekeväisyyskohteeseen Oulun yliopistollisen sairaalan lasten syöpäosastolle. Jaksossa nähtiin myös parhaat palat eri kuorojen Kuorosota-taipaleelta.
Kokapensaat
Kokapensaiden tuhoaminen
Yhdysvallat käyttää useita miljardeja dollareita vuodessa kokaiiniviljelmien tuhoamiseen. Tuhoamista tehdään mm. ilmaruiskutuksilla, jotka tappavat kasvit. Kokaiiniviljelmiä ei ole onnistuttu tuhoamaan. Vuonna 2007 Kolumbiassa kasvatettiin lähes yhtä paljon kokaa kuin ruiskutusten alkaessa vuonna 2000. Viljely on siirtynyt suurilta pelloilta pienempiin palstoihin. Kolumbia saa avustusta tarkoitukseen noin neljä miljardia dollaria vuodessa. Lentoruiskutusten on syytetty myös saastuttavan ympäristöä ja pilaavan pohjavedet, mikä oli vuoden 2007 alun Ecuadorin ja Kolumbian välirikon syy.
Kuorosota
Neljäs tuotantokausi
Sarjan neljäs tuotantokausi esitettiin Nelosella 21. lokakuuta 2011 alkaen. Voittajaksi selviytyi Jussi Selon johtama Hämeenkyrön kuoro.
Rovaniemen maatalousoppilaitos
Rovaniemen maatalousoppilaitos oli maatalousalan oppilaitos Rovaniemellä Metsäruusuntie 18:ssä. Sen linjoja olivat esimerkiksi 1980-luvun alkupuolella maatilatalouden peruslinja, erikoistumislinjoina viljelijä- ja viljelijä-koneenkorjaajalinja. Lisäksi oppilaitoksessa oli puutarhakoulu ja ylioppilaspohjainen viljelijälinja. Siihen liittyi Posiolla toiminut maamieskoulu. Erikoistumisjaksoina olivat viljelijä- ja teknillinen linja.
Kuorosota
1. jakso (21. lokakuuta)
Kuorot esittivät yhteisesti Backstreet Boys -yhtyeen Larger Than Life-kappaleen.
Rovaniemen maatalousoppilaitos
Maatalousaoppilaitoksen historia yltää vuoteen 1937, jolloin koulutilan alue ostettiin Yliojan perikunnalta tai Rovaniemen maalaiskunnalta (lähteestä riippuen). Koulutustoiminta alkoi, kun tilalle perustettiin seuraavana vuonna pienviljelijäkoulu. Kotieläinten pito päättyi 1990-luvun alussa, ja tuotantosuunta muuttui kasvintuotantotilaksi. 1995 oppilaitos siirtyi Rovaniemen ammattikoulutuskuntayhtymän omistukseen. Oppilaitos liittyi vuonna 2006 perustettuun Lapin ammattiopistoon, ja tiloissa on ollut sen puutarha-alan opetustilat. Tiloista ollaan luopumassa, ja luonto- ja ympäristöalan koulutus siirtyi syksyllä 2015 Jänkätien toimipisteeseen.
Kuorosota
2. jakso (28. lokakuuta)
Kuorot esittivät yhteisesti The Tramps -yhtyeen Disco Inferno -kappaleen. Teemana oli esittää kappale, joka liittyy Halloweeniin. Artistivieraana nähtiin Chisu.
3. jakso (4. marraskuuta)
Kuorot esittivät yhteisesti Haloo Helsinki! -yhtyeen Maailman toisella puolen -kappaleen. Teemana oli duetto, eli kuoronjohtaja lauloi toisen säkeistön kappaleesta. Artistivieraana nähtiin Antti Tuisku.
4. jakso (11. marraskuuta)
Kuorot esittivät yhteisesti Evanescence-yhtyeen What You Want -kappaleen. Teemana oli esittää jokin kappale kuoronjohtajan omasta tuotannosta. Artistivieraana nähtiin Lauri Tähkä ja Reckless Love.
5. jakso (25. marraskuuta)
Kuorot esittivät yhteisesti Jenni Vartiaisen, Missä muruseni on -kappaleen. Teemana oli esittää yksi a cappellana -kappale ilman säestystä ja toisen on oltava "tämän hetken hitti". Artistivieraana nähtiin Erin.
6. jakso (2. joulukuuta)
Kuorot esittivät yhteisesti Maroon 5-yhtyeen Moves like Jagger-kappaleen. Molemmat kuorot esittävät kolme kappaletta, joista yksi on kuultu aikaisemmin.
7. jakso (9. joulukuuta)
Jussi Selon Hämeenkyrön voittajakuoro käy luovuttamassa 40 000 euron sekin valitsemaansa hyväntekeväisyyskohteeseen Pirkanmaan Sydänlapset ry:lle, ja seurataan kuoron kotimatkaa.
HMS Dorsetshire (1757)
HMS Dorsetshire oli Britannian kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva.
Valmistus
Alus tilattiin joko 15. tai 19. tammikuuta 1754 Chathamin telakalta, missä köli laskettiin 22. kesäkuuta. Alus laskettiin vesille 13. joulukuuta 1757 ja valmistui 12. kesäkuuta 1758. Aluksen valmistuskustannukset olivat 21 693 puntaa 19 shillinkiä ja 2,75 dimeä, minkä lisäksi varustamiskustannukset olivat 6 728 puntaa 9 shillinkiä ja 3 dimeä.
Palvelus
Alus otettiin palvelukseen tammikuussa 1758 päällikkönään Peter Denis. Dorsetshire ja HMS Achilles pakottivat 29. huhtikuuta 1758 Biskajanlahdella Ranskan laivaston 64-tykkisen linjalaivan Raisonnablen antautumaan taistelun päätteeksi.
Alus romutettiin 22. maaliskuuta 1775 Chathamissa.
Mestis-kausi 2003–2004
Mestis-kausi 2003–2004 oli järjestyksessään Mestiksen neljäs kausi. Mestiksessä pelattiin 12 joukkueen nelinkertainen sarja, ja lisäksi jokainen joukkue pelasi kerran kotonaan Suomen U20-joukkuetta vastaan. Sarjassa pelasi edellisellä kaudella Mestiksestä pudonneen UJK:n tilalla Kirkkonummen Salamat. Mestiksen voitti KalPa, hopeaa sai Jukurit ja pronssia Hermes. Runkosarjan voitti Jukurit. Mestiksestä putosi karsintojen jälkeen Ahmat.
Runkosarja
Kahdeksan parasta pudotuspeleihin, kaksi heikointa Mestiskarsintaan Suomi-sarjan parhaiden kanssa.
Mestiskarsinta
TuTo säilyi ja Jokipojat nousi Mestikseen. Ahmat putosi Suomi-sarjaan. Koo-Vee jatkoi Suomi-sarjassa
Jens Böhrnsen
Jens Böhrnsen (s. 12. kesäkuuta 1949 Bremen, Länsi-Saksa) on saksalainen sosiaalidemokraattinen poliitikko. Hän on ollut Bremenin osavaltion senaatin puhemies eli osavaltion pääministeri ja Bremenin kaupungin pormestari vuodesta 2005 lähtien ja Saksan virkaatekevä presidentti toukokuusta 2010 kesäkuuhun 2010 asti. Hän on ammatiltaan lakimies ja toimi vuosina 1978–1995 tuomarina Bremenissä. Vuodesta 1995 lähtien hän on ollut kokoaikainen poliitikko.
Taustaa
Böhrnsen syntyi 12. kesäkuuta 1949 Gröpelingenissä, joka on Bremenin työläiskaupunginosaa. Hänen vanhempansa toimivat aktiivisesti SDP:ssä ja ammattiliitoissa. Hänen isänsä oli Gustav Böhrnsen (alun perin kommunisti mutta kääntyi sosiaalidemokraatiksi), joka oli myös SPD:n poliitikkoja ja toimi puheenjohtajana SPD-ryhmittymässä Bremenin parlamentissa vuosina 1968-1971. Jens Böhrnsen liittyi SPD:hen vuonna 1967. Hän opiskeli lakia Kielin yliopistossa. Hän toimi asessorina Bremenin hallinnossa, sen jälkeen tuomarina 17 vuotta, ennen kuin hänet valittiin Bremenin parlamenttiin (Bürgerschaft).
Rick Karsdorp
Rick Karsdorp (s. 11. helmikuuta 1995 Schoonhoven) on alankomaalainen jalkapalloilija, joka siirtyi kotimaansa pääsarjassa pelaavasta Feyenoordista italialaisseura AS Romaan kesällä 2017. Kaudeksi 2019–2020 hän palasi lainasopimuksella Feyenoordiin mutta on sen jälkeen jatkanut Romassa. Pelipaikaltaan hän on oikea laitapuolustaja.
Karsdorp nousi Feyenoordin junioreista edustusjoukkueeseen kesällä 2014. Hän teki ensiesiintymisensä Eredivisiessä 24. elokuuta 2014, kun Feyenoord hävisi kotonaan Utrechtille 1–2.
Alankomaiden A-maajoukkueessa Karsdorp on pelannut kolme MM-karsintaottelua vuosina 2016–2017.
Mikel Landa
Mikel Landa Meana (s. 13. joulukuuta 1989 Murguía, Baskimaa) on espanjalainen maantiepyöräilijä. Hän aloitti ammattilaisuransa Euskaltel-Euskadi-joukkueessa 2011, edusti Astana Teamia 2014–2015, Team Skyta 2016–2017, Movistar Teamia 2018−2019 ja Bahrain-McLaren / Team Bahrain Victoriousta vuodesta 2020. .
Landa voitti Italian ympäriajossa 2015 Madonna di Campiglioon päättyneen 15. etapin kahden sekunnin erolla Juri Trofimoviin. Hän voitti myös Mortirolon ja Aprican nousut sisältäneen 16. etapin 38 sekunnin erolla Steven Kruijswijkiin. Kokonaiskilpailussa hän sijoittui kolmanneksi. Saman vuoden Espanjan ympäriajossa hän voitti Andorrassa ajetun 11. etapin minuutin ja 22 sekunnin erolla Fabio Aruun. Italian ympäriajossa 2017 hän voitti Piancavalloon päättyneen 19. etapin minuutin ja 49 sekuntia ennen Rui Costaa. Hän voitti myös mäkikirikilpailun.
Saavutuksia
Lähteet: Pro Cycling Stats, Cycling Archives
Juhana Rossi
Juhana Rossi (s. 1973) on suomalainen toimittaja, joka työskentelee nykyisin Talouselämän toimituspäällikkönä. Aikaisemmin hän on työskennellyt muun muassa Ylioppilaslehden toimitussihteerinä 2000–2001, kirjallisuuslehti Parnasson päätoimittajana 2003–2005, Helsingin Sanomien taloustoimittajana sekä The Wall Street Journalin toimittajana. Hän on myös toiminut Taloustoimittajien yhdistyksen puheenjohtajana.
Rossi on opiskellut englantilaista filologiaa ja toiminut paitsi toimittajana, myös kaunokirjallisuuden kääntäjänä sekä musiikin sanoittajana. Hän on sanoittanut muun muassa Ultra Bra -yhtyeen vuonna 1995 tehdyn kappaleen ”Ampukaa komissaarit, nuo hullut koirat!”.
Valehtelevat viettelijät (5. tuotantokausi)
Yhdysvaltalaisen televisiosarjan Valehtelevat viettelijät viides tuotantokausi alkoi Yhdysvalloissa ABC Family -kanavalla 10. kesäkuuta 2014. Kauden kuvaukset alkoivat 24. maaliskuuta 2014,  ja loppuivat 20. marraskuuta 2014. Kautta esitettiin Yhdysvalloissa 10. kesäkuuta 2014 alkaen ja päätösjakso näytettiin 24. maaliskuuta 2015.
Viides kausi sisältää 25 jaksoa ja jouluteemaisen spesiaalijakson perinteisen Halloween-jakson sijaan. Jouluisen jakson on käsikirjoittanut I. Marlene King sekä hänen avustajansa Kyle Bown. I. Marlene King myös ohjasi jakson. Tuotantokausi sisältää myös sarjan sadannen jakson, jonka käsikirjoitti I. Marlene King. Tuotantokauden mainosjuliste julkaistiin 28. toukokuuta 2014. Toinen mainosjuliste julkaistiin 9. heinäkuuta 2014, sadannen jakson jälkeen ja kolmas 5. tammikuuta 2015. Tuotantokauden toinen puolisko alkoi tauon jälkeen 6. tammikuuta, päivä kolmannen mainosjulisteen julkaisun jälkeen.
10. kesäkuuta 2014 paljastettiin, että sarja saa kaksi tuotantokautta lisää, joka tekee siitä pisimmän alkuperäisen sarjan ABC Family -kanavalla.
Viides kausi keräsi myönteisiä arvosteluja kriitikoilta ja keskimäärin 2.01 miljoonaa katsojaa per. jakso. Kauden ensimmäistä jaksoa katsoi 2.72 miljoonaa ja päätösjaksoa 2.65 miljoonaa katsojaa.
Juoni
Viides kausi keskittyy oikean A:n henkilöllisyyden sekä Mona Vanderwaalin oletetun murhan selvittämiseen.
Kun Alisonin äidin Jessica DiLaurentisin ruumis löytyy haudattuna Hastingsien pihalta, A:n osuus asiaan käy karmivan selväksi. Alisonin haudasta paljastuu kuolleen tytön salaisuus – Radleyn parantolasta karannut Bethany Young, joka kuoli päähän kohdistuneeseen iskuun, sai surmansa Alisonin katoamisiltana. Ali sai iskun päähänsä omalla pihallaan äitinsä nähden, mutta ei kuollutkaan. Jessica kuitenkin luuli tyttärensä kuolleen ja yritti kiireesti haudata hänet, mutta tapahtuman ennustanut rouva Grunwald saapui pelastamaan Alin. Kauden edetessä paljastuu, että Melissa hautasi elävältä Bethanyn suojellakseen Spenceriä, koska hän luuli Bethanya Alisoniksi ja että Spencer oli tappanut hänet. Myös rouva DiLaurentis suojeli koko ajan A:ta ja vei salaisuuden mukanaan hautaan.
Viettelijät joutuvat selviytymään myös henkilökohtaisista ongelmistaan: Hanna alkaa ajautua synkälle polulle Alin takia, Aria tuntee syyllisyyttä New Yorkin tapahtumista ja Spencer kokee lisää perhedraamaa. Emily yrittää toipua hänen ja Paigen erosta samalla kun hänen tunteensa Alisonia kohtaan ovat entistä ristiriitaisemmat. Alison yrittää jatkaa elämäänsä ja ottaa takaisin paikkansa porukan valtiattarena, mutta saa huomata, etteivät ystävät enää seuraa johtajaansa yhtä sokeasti kuten ennen. Spencer, Emily, Hanna ja Aria alkavat myös epäillä, voivatko he sittenkään luottaa Alisoniin. He ovat pian varmoja että Alison on A, mutta kiitospäivänä tapahtumat kärjistyvät järkyttävään tilanteeseen, jossa Mona on kadonnut ja hänen kotinsa on kuin raa'an henkirikoksen jäljiltä. Kaikki uskovat Monan joutuneen murhan uhriksi, ja hänelle pidetään hautajaiset ilman ruumista. A saattoi päästää Monan päiviltä, koska tämä tiesi liikaa.
Alison tuomitaan vankilaan Monan murhasta ja muut tytöt pidätetään avunannosta. Matkalla kiven sisään A kuitenkin sieppaa tytöt ja jatkaa sairasta peliään heitä vastaan.
Orăștie-vuorten daakialaiset linnoitukset
thumb|250px|Sarmizegethusan raunioita.
Orăștie-vuorten daakialaiset linnoitukset ovat sarja daakialaisia linnoituksia, jotka rakennettiin ensimmäisellä vuosisadalla eaa. ja jaa. Orăștie-vuorille muinaisessa Daakiassa, nykyisessä Romaniassa. Näihin kuuluvat Sarmizegethusa, Blidaru, Piatra Rosie, Costești, Căpâlna ja Banița. Alue lisättiin Unescon maailmanperintöluetteloon vuonna 1999.
Domodedovon lentokentän pommi-isku 2011
Lentokenttä sijaitsee 40 km päässä Moskovan keskustasta.
Uhrien joukossa oli näytelmä- ja elokuvakäsikirjoittaja Anna Jablonskaja (s. 1981 Ukraina), joka oli menossa hakemaan Isskustvo kino -lehden hänelle myöntämää palkintoa.
Iskujen jälkeen presidentti Dmitri Medvedev uhkasi että niitä rangaistaan, jotka eivät ole hoitaneet velvollisuuksiaan kunnolla. Tämä johti ensimmäiseen irtisanomiseen keskiviikkona 26.1.2011, kun hän erotti sisäministeriön virkamiehen, Moskovan alueen liikennehallinnosta ja turvallisuudesta vastanneen johtajan Andrei Aleksejevin.
Delfim Ribeiro Guedes
Delfim Ribeiro Guedes (2. toukokuuta 1908 Maria da Fé – 23. helmikuuta 1985) oli brasilialainen roomalaiskatolinen piispa. Hänet vihittiin papiksi 25. lokakuuta 1931 ja nimitettiin Leopoldinan hiippakunnan johtoon 26. kesäkuuta 1943. Piispaksi vihkiminen seurasi 3. lokakuuta. Pääkonsekraattorina toimi Octávio Augusto Chagas de Miranda, jota avustivat Lafayette Libânio ja Hugo Bressane de Araújo.
Ribeiro Guedes sai 23. heinäkuuta 1960 nimityksen São João del Rein piispaksi, jona hän toimi, kunnes erosi tehtävistään 7. joulukuuta 1983. Hän osallistui Vatikaanin toiseen kirkolliskokoukseen.
Vento
Vento tarkoittaa seuraavia:
Domodedovon lentokentän pommi-isku 2011
8. helmikuuta 2011 Kavkaz Center -sivusto julkaisi videon, jossa Kaukasian emiiriksi julistautunut Doku Umarov ottaa vastuun iskusta. Video on kuvattu iskupäivänä.
Suikkanen
Suikkanen on suomalainen sukunimi, joka on muun muassa seuraavilla henkilöillä:
Woldetensaé Ghebreghiorghis
Woldetensaé Ghebreghiorghis (s. 12. lokakuuta 1940 Maiweini) on Etiopiassa toimiva eritrealainen roomalaiskatolinen piispa. Hänet vihittiin kapusiinien papiksi 21. tammikuuta 1968 ja nimitettiin Hararin apostoliseksi vikaariksi sekä Asuoremixtan titulaaripiispaksi 21. joulukuuta 1992. Piispaksi vihkiminen seurasi 23. toukokuuta 1993. Pääkonsekraattorina toimi Paulos Tzadua, jota avustivat Zekarias Yohannes ja Kidane-Mariam Teklehaimanot.
John Washington
John Washington (1631 Englanti – 1677 Westmorelandin piirikunta, Virginia, Brittiläinen Amerikka) oli englantilais-virginialainen maanviljelijä ja poliitikko sekä Yhdysvaltojen ensimmäisen presidentin George Washingtonin iso-isoisä.
Mikko Purontakanen
Mikko Purontakanen (s. 4. toukokuuta 1980 Oulu) on suomalainen jääkiekkopuolustaja, joka edustaa Suomi-sarjajoukkue Uleåborg A.I.K:ta. Hän on aiemmin pelannut SM-liigassa yhteensä 211 runkosarja -ja neljä playoff-ottelua tehopistein 4+15=19 ja keräten 116 jäähyminuuttia.
Ura
Purontakanen oli Oulun Kärppien kasvatti. Hän siirtyi kesken kauden 1997–1998 Kärppien B-nuorista II-divisioonajoukkue Kiekko-Ouluun, jossa Purontakanen pelasi ensimmäiset miesten pelinsä. Kaudeksi 1999–2000 hän siirtyi Rauman Lukon A-nuoriin ja voitti pronssia. Purontakanen debytoi seuraavalla kaudella 2000–2001 SM-liigassa, jossa hän pelasi kuusi runkosarjaottelua ilman tehopisteitä. Varsinaisella tulokaskaudellaan 2001–2002 Purontakanen pelasi 28 runkosarjaottelua tehden kaksi syöttöpistettä. Hän pelasi ison osan kaudestaan myös lainalla Mestis-joukkue Uudenkaupungin Jää-Kotkissa.
Purontakanen murtautui Lukon SM-liigakokoonpanoon kaudella 2002–2003, jolloin hän teki 49 runkosarjaottelussa kaksi syöttöpistettä. Maaliskuussa 2003 Purontakanen teki joukkueen kanssa kahden vuoden jatkosopimuksen. Kaudella 2004–2005 hän ei saanut Lukossa kuitenkaan kovin paljon peliaikaa ja peliaikaa myös kahdeksan ottelun vuokrasopimuksella Pelicansista ja kahden ottelun lainallasopimuksella Mestis-joukkue KooKoosta.
Syksyllä 2005 Purontakanen lähti try-outille Kalevan Palloon, mutta hänen testijaksonsa päättyi kuitenkin kesken harjoituskauden niskavammaan. Purontakanen aloitti kauden 2005–2006 Suomi-sarjan Kiekko-Laserissa ja siirtyi kahdeksan siellä pelatun ottelun jälkeen Italian Serie A:n HC Bolzanoon. Purontakanen palasi kaudeksi 2006–2007 kaksivuotisella sopimuksella KalPaan, mutta pelasi vain ensimmäisen sopimuskauden. Kauden 2007–2008 hän aloitti Kiekko-Laserissa, mutta hän siirtyi jo kahdeksan pelaamansa ottelun jälkeen Iso-Britannian EIHL-liigan Basingstoke Bisoniin.
Purontakanen siirtyi huhtikuussa 2008 try-outille Porin Ässiin, mutta hän jäi kuitenkin sopimusta ja pelasi kauden 2008–2009 Ruotsin I-divisioonan Asplöven HC:ssä. Hänellä oli A-lohkon paras +/– -lukema (+40) ja hän oli myös jäähykuningas 92 minuutillaan.
Kaudeksi 2009–2010 Purontakanen palasi taas Kiekko-Laseriin kaksivuotisella sopimuksella. Hän nousi joukkueen kapteeniksi. Purontakanen voitti kauden päätteeksi Suomi-sarjan mestaruuden ja oli nostamassa Kiekko-Laseria Mestikseen. Hän ei kuitenkaan pelannut toista sopimuskauttaan, sillä Purontakanen lopetti pelaajauransa kevääseen 2010. Hän siirtyi saman vuoden elokuussa II-divisioonajoukkue Limingan Kiekko-Karhujen päävalmentajaksi. Hän kuitenkin purki yhteisymmärryksessä sopimuksensa joukkueen kanssa lokakuussa. Syyt liittyivät Purontakasen työhön huoltamoyrittäjänä.
Purontakanen palasi kahden välivuoden jälkeen kaukaloihin kaudella 2012–2013, jolloin hän pelasi neljä ottelua Suomi-sarjajoukkue Haukiputaan Ahmoissa. Jälleen kahden välivuoden jälkeen hän palasi kaudella 2015–2016 jääkiekon pariin Suomi-sarjan nousijajoukkue Uleåborg A.I.K:n paidassa marraskuussa 2015.
Muuta
Purontakanen on pelannut myös kaukalopalloa SM-sarjajoukkue RB-Oulussa sekä keskushyökkääjän että puolustajan pelipaikalla.
James Kazuo Kōda
James Kazuo Kōda (, Yakobu Kōda Kazuo; s. 11. maaliskuuta 1955 Chiba) on japanilainen roomalaiskatolinen piispa. Hänet vihki papiksi Tokion arkkihiippakuntaan Peter Seiichi Shirayanagi 3. maaliskuuta 1985. Hänet nimitettiin Tokion vihkipiispaksi sekä Synnada in Mauretanian titulaaripiispaksi 29. marraskuuta 2004, ja piispaksi vihkiminen seurasi 19. helmikuuta 2005. Pääkonsekraattorina toimi Peter Takeo Okada, jota avustivat Rafael Masahiro Umemura ja Peter Toshio Jinushi.
Luis Alfredo Carvajal Rosales
Luis Alfredo Carvajal Rosales (17. lokakuuta 1913 Ibarra – 25. huhtikuuta 2003 Quito ) oli ecuadorilainen roomalaiskatolinen piispa.
Hänet vihittiin papiksi 4. heinäkuuta 1937.
Nimitettiin Portoviejon hiippakunnan vihkipiispaksi sekä Coptuksen titulaaripiispaksi 28. heinäkuuta 1955.
Piispaksi vihkiminen seurasi 28. lokakuuta. Pääkonsekraattorina toimi Opilio Rossi, jota avustivat Silvio Luis Haro Alvear ja Leonidas Eduardo Proaño Villalba.
17. helmikuuta 1967 hänestä tuli sen piispa.
Miquel Nelom
Paddy Miquel Nelom (s. 22. syyskuuta 1990 Rotterdam) on alankomaalainen jalkapalloilija, joka edustaa Alankomaiden pääsarjassa pelaavaa Willem II:ta. Pelipaikaltaan hän on vasen laitapuolustaja.
Luis Alfredo Carvajal Rosales
Hän osallistui Vatikaanin toiseen kirkolliskokoukseen.
Hän jäi eläkkeelle 6. elokuuta 1989.
Miquel Nelom
Nelom teki ensiesiintymisensä Eredivisiessä 7. elokuuta 2010, kun hänen edustamansa Excelsior hävisi vieraissa 0–3 De Graafschapille. Kesällä 2011 Nelom siirtyi Feyenoordiin. Kaudella 2018–2019 hän pelasi skotlantilaisseura Hibernianissa.
HMS Attacker (D02)
Alus oli sodan ajan ensin saattuetehtävissä Atlantilla ja muutostöiden jälkeen lokakuusta 1943 alkaen rynnäkkötukialuksena, missä tehtävässä se oli Välimerellä ja Tyynellämerellä. Alus oli mukana todistamassa Japanin antautumista Malesiassa.
Valmistus
Yhdysvaltain meriministeriö tilasi aluksen runkona numero 160 Western Pipe and Steel Corporationilta San Franciscosta, missä köli laskettiin 17. huhtikuuta 1941 nimellä Steel Artisan. Yhdysvaltain laivasto otti aluksen palvelukseen 30. syyskuuta 1942 nimellä USS Barnes (runkonumero CVE-7), jolloin se samalla siirrettiin lend-lease-sopimuksen mukaisesti Kuninkaalliselle laivastolle, joka nimesi aluksen HMS Attackeriksi palvelukseen otettaessa.
Palvelus
Alus valmistui 30. syyskuuta 1942 ja sen ensimmäisenä päällikkönä oli W. W. P. Shirley-Tolliaon. Alus oli lokakuun satamassa hyväksyntätesteissä sekä varustettavana. Marraskuussa alukselle siirrettiin Fairey Swordfish -laivue henkilökuntineen ja se aloitti 12. marraskuuta meri- ja laskeutumiskokeet San Franciscon edustalla, mistä se lähti 9. joulukuuta Norfolkiin Virginiaan. Matkalla aluksella olleet neljä 838 laivueen Swordfish konetta jatkoivat laskeutumiskokeita.
Salernon maihinnousu
Alus palautettiin 15. kesäkuuta palvelukseen Clydessä, jolloin 886 ja 879 Seafire laivueiden koulutus aloitettiin. Heinäkuussa alus määrättiin Välimeren laivastoon. Clydessä alukselle asennettiin ennen lähtöä tyypin 79B ilmavalvontatutka ja tyypin 272 merimaalitutka. Alus lähti 3. elokuuta HMS Stalkerin kanssa Välimerelle, jossa ne aloittivat palveluksensa 10. elokuuta.
Alus liitettiin Salernon maihinnousun saattuetukialuksista muodostettuun Force V:hen. Syyskuussa aluksen lentokalustoa täydennettiin 886 laivueella. Alus saapui 5. syyskuuta Maltalle, jossa se liittyi maihinnousun Task Force 88:aan. Alus suojasi 8. syyskuuta koneineen Maltalta sillanpäähän matkannutta saattuetta. Seuraavana päivänä lentokoneet suojasivat maihinnousua tehden 52 lentosuoritetta. Alus joutui jäämään sillanpäähän, koska maihin rakennettavien kenttien valmistuminen viivästyi. Se vapautettiin 13. syyskuuta operaatiosta, jonka jälkeen alus matkasi osastonsa mukana Palermoon. Alus lähti 16. syyskuuta osaston lakkauttamisen jälkeen Gibraltarille.
André Lange
André Lange (s. 28. kesäkuuta 1973 Ilmenau, DDR) on saksalainen entinen rattikelkkailija. Hän voitti uransa aikana kelkkakuntansa kapteenina neljä olympiakultaa sekä kahdeksan maailman- ja euroopanmestaruutta. Ammatiltaan hän on sotilas.
HMS Attacker (D02)
Rynnäkkötukialukseksi
Attacker suojasi 30. syyskuuta Gibraltarilta kotimaahan lähtenyttä saattuetta MKF24, josta se erkani 7. lokakuuta saavuttuaan Clydeen. Alus määrättiin muutettavaksi rynnäkkötukialukseksi, minkä vuoksi se jatkoi matkaansa Rosythiin. Aluksen laivueet ja niiden henkilöstö siirrettiin telakalle siirron vuoksi maihin. Se otettiin 10. lokakuuta telakalle, jossa muun muassa sen komento- ja viestitiloja laajennettiin.
André Lange
Ura
Lange aloitti kelkkailu-uransa ohjaskelkkailijana mutta siirtyi vuonna 1993 rattikelkkailuun. Hänen seuransa on BSR Rennsteig Oberhof. Vuonna 1998 hän voitti juniorien maailmanmestaruuden sekä kahden että neljän miehen kelkkailussa. Nelikossa hän voitti juniorien mestaruuden myös seuraavana vuonna.
HMS Attacker (D02)
Rynnäkkötukialukseksi
Aluksen palattua marraskuussa palvelukseen se siirtyi Clydeen, jossa se oli joulukuun koulutettavana. HMS Chaser törmäsi 22. tammikuuta 1944 nousuveden aikana aluksen ankkuriköysiin, mutta alukset eivät vaurioituneet. Kaksi päivää myöhemmin tapahtuneessa vastaavassa onnettomuudessa HMS Fencerin kanssa se sitä vastoin vaurioitui ja alus siirrettiin 9. helmikuuta Liverpoolissa Alexandra Dockin telakalle korjattavaksi.
André Lange
Ura
Ensimmäisen aikuisten arvokisamitalinsa hän saavutti 2000 MM-kisoissa, kun hän voitti kultamitalin neljän miehen kilpailussa. Ensimmäisen olympialaisten kultamitalinsa Lange saavutti 2002 Salt Lake Cityssä neljän miehen kelkassa Enrico Kühnin, Kevin Kusken ja Carsten Embachin kanssa. Neljä vuotta myöhemmin Torinon olympialaisissa hän voitti kultaa sekä kahden miehen (Kuske) että neljän miehen (René Hoppe, Kuske, Martin Putze) kelkkailussa. Saavutukseen oli viimeksi pystynyt Wolfgang Hoppe 18 vuotta aikaisemmin. 2010 Vancouverin olympialaisissa Lange toimi Saksan joukkueen lipunkantajana. Yhdessä jarrumiehensä Kevin Kusken kanssa hän puolusti menestyksellisesti neljän vuoden takaista kultamitaliaan kahden miehen kilpailussa. Neljän mehen kelkkailussa hänen joukkueensa (Kuske, Alexander Rödiger, Putze) sijoittui hopealle.
HMS Attacker (D02)
Pohjanmerellä
Alus palasi palvelukseen 16. maaliskuuta Clydessä jatkamaan miehistönkoulutusta. Alukselle siirrettiin 879 laivue henkilöstöineen. Alus oli 31. maaliskuuta Belfastissa, jossa se päästi henkilöstöään vapaalle. Alus jatkoi 17. huhtikuuta koulutustaan Clydessä ja se määrättiin kuun lopulla Kotilaivastoon HMS Hunterin ja HMS Stalkerin kanssa tukemaan Norjan rannikkoliikenteen häirintää.
André Lange
Ura
Maailmanmestaruuskisoista Lange saavutti kaikkiaan kahdeksan kultamitalia, neljä hopeaa ja kaksi pronssia. EM-kisoissa hän voitti mestaruuden niin ikään kahdeksan kertaa sekä saavutti viisi hopea- ja neljä pronssimitalia.
HMS Attacker (D02)
Pohjanmerellä
Alus lähti 30. huhtikuuta Scapa Flowhun operaatio Hoopsiin, joka kuitenkin peruutettiin ennen toteuttamista. Aluksen palveluspaikka vaihdettiin Välimereksi, joten se lähti 14. toukokuuta Liverpoolista Gibraltarille suojaten saattuetta OS177/KMS51. Alus aloitti läntisen Välimeren saattueiden suojaamisen.